**PLAN I PROGRAM RADA**

**JAVNE USTANOVE „NARODNA KNJIŽNICA OTOČAC“ ZA 2018. GODINU**

„Narodna knjižnica Otočac“ javna je ustanova čije su osnovne djelatnosti: nabavljanje knjižne i neknjižne građe, njena stručna obrada, čuvanje i zaštita, osiguravanje pristupa građi, osiguravanje posudbe i korištenja građe.Uz ove djelatnosti organizira i provodi kulturno-animacijske programe obrazovnih, informativnih i zabavnih sadržaja.

Plan i program rada za 2018. godinu donosi se na temelju izraženih potreba i zahtjeva korisnika te na temelju normi propisanih Zakonom te Standardima za narodne knjižnice Republike Hrvatske iz 1999. godine.

PLAN RADA PREMA DJELATNOSTIMA

1. NABAVA KNJIŽNIČNE GRAĐE
   1. N a b a v a k n j i g a

Planom i programom rada Knjižnice u 1018. godini predviđa se daljnji razvoj osnovne djelatnosti: nabava i upotpunjavanje knjižnog fonda novim naslovima praćenjem recentne hrvatske i svjetske publicističke djelatnosti. Izbor građe ovisit će o ponudama na tržištu knjiga te o iskazanim željama i potrebama korisnika.

I u 2018. godini planira se kupnja oko 1000 svezaka knjižne građe što je primjereno kako planu nabave i zahtjevima korisnika ove Knjižnice tako i redovitim sredstvima koja osigurava Ministarstvo kulture i Grad Otočac. Veličinu i strukturu knjižnog fonda određuju Standardi za narodne knjižnice republike Hrvatske iz 1999. godine, a prema kojima Narodna knjižnica u Otočcu u odnosu na broj stanovnika treba imati 3 knjige po stanovniku. Ova Knjižnica ima fond koji broji oko 22.000 svezaka te je dosegnut standard od 2 knjige po stanovniku. Planom nabave predviđa se kupnja 250 primjeraka znanstvene i popularno-znanstvene literature, po 450 primjeraka beletristike, oko 270 primjeraka literature za djecu te oko 30 primjeraka priručne literature. Obnavljanje dječjeg fonda primjercima lektirnih naslova i slikovnicama te ostalim naslovima dječje i omladinske knjige, prioritetna je stavka u nabavnoj politici Knjižnice. I dalje će se težiti obnavljanju i nabavi školske lektire čija izdanja imaju nove kvalitetne predgovore i to za potrebe učenika područnih osnovnih škola na području Grada Otočca i učenika Srednje škole Otočac. Korisničku populaciju predstavljaju i djeca osnovnoškolske dobi s područja općina Brinje i Vrhovina pa se nabavna politika ove Knjižnice temelji i na izraženim potrebama tih korisničkih skupina. Nabava stručne i znanstvene literature prilagodit će se potrebama studentske populacije u gradu Otočcu te na potrebama redovitih korisnika raznih stručnih profila.

Ne zanemaruju se i potrebe za nabavom literature namijenjene zabavi i razonodi pa se, u tom smislu, predviđa akcesija novih naslova popularnih stripova i romana za dječju i tinejdžersku populaciju.

Broj uprinovljene građe po osnovi otkupa Ministarstva kulture u 2018. godini također će obogatiti ukupni knjižni fond Knjižnice i to naslovima koje Ministarstvo svake godine otkupljuje i distribuira narodnim knjižnicama.

Ova aktivnost/program provodit će se tijekom cijele proračunske godine.

1.2. N a b a v a n e k n j i žn e g r a đ e

Knjižnica će i dalje promovirati elektroničku knjigu kao novi medij te je intencija izgradnja digitalne zbirke kojom bi se uz konvencionalnu tiskanu građu osuvremenio rad Knjižnice. Predviđa se nabava audiovizualne građe te nabava novih primjeraka građe u obliku CD-ROM-a, CD-a i ostalih materijalnih oblika elektroničke građe.

Nastavit će se obogaćivanje fonda didaktičkih igračaka te društvenih igara za djecu koji razvijaju memoriju i senzibiliziraju djecu za rad u grupi. Planira se kupnja novih fizičkih jedinica dječjeg fonda.

Ova aktivnost/program također će se provoditi tijekom cijele proračunske godine.

U 2018. godini Knjižnica neće nabavljati tiskovine, odnosno tjedne i dnevne novine.

1.3. P r i n o v e Z a v i č a j n e z b i r k e

Obogaćivanje Zavičajne zbirke kao posebne i od ostalog fonda izdvojene zbirke ovisit će od izdavačke djelatnosti kojom će se producirati novi naslovi autora zavičajnika te ostali radovi vrijedni za kulturno-povijesnu baštinu Otočca i njegove okolice, a zbirka neće biti dostupna za korištenje izvan prostora Knjižnice.

2. STRUČNA OBRADA I ZAŠTITA GRAĐE

Stručni rad odražava se u temeljnoj zadaći knjižničarskog poslovanja, u stručnoj obradi građe: tijekom godine, svakodnevno novonabavljena građa kontinuirano će se razvrstavati, inventirati primjenom računalnog programa „Metelwin“ te uvoditi u katalošku i ostale baze podataka, signirat će se, tehnički obrađivati i smještati na police prema sadržajnim skupinama. Provodit će se redovita preventivna zaštita knjižnične građe.

Ovaj dio knjižničarskog rada je informatiziran; potreba buduće digitalizacije i zaštite građe zahtijevat će nabavku dodatne informatičke opreme i kupnju novih računala.

3. OSIGURAVANJE POSUDBE I KORIŠTENJA GRAĐE

I DOSTUPNOSTI INFORMACIJA

Svakodnevni rad s korisnicima jedna je od osnovnih djelatnosti Knjižnice te će se osobita pozornost usmjeriti pružanju kvalitetnih informacijsko-referentnih usluga i protoku informacija; osiguravat će se osobna pomoć korisnicima u pretraživanju i korištenju knjižne građe i ostalih informacijskih izvora.

Zadovoljavajući informacijske potrebe, Knjižnica će svojim korisnicima omogućavati dostupnost i besplatno korištenje interneta. Rad na računalu bit će dostupan za trajanja radnog vremena.

KNJŽNIČNI PROGRAMI

Osim poslova iz redovitih djelatnosti, u 2018. godini Knjižnica će organizirati i programe kulturno-animacijskih i obrazovnih sadržaja kojima će se promovirati knjiga te javnosti predstavljati rad i djelovanje Knjižnice. U tom smislu pripremit će se i realizirati programi obilježavanja značajnih datuma i to:

* Dana dječje knjige u mjesecu travnju;
* Dana hrvatske knjige u mjesecu travnju;
* Mjeseca hrvatske knjige 2018. u mjesecu listopadu i studenom;
* Dana otočke knjižnice u mjesecu studenom.

Realizirat će se i ostali knjižnični programi (kreativna radionica, izložba, pričaonica za najmlađe) s ciljem uključivanja i edukacije što većeg broja korisnika.